Luister: Ruda Landman oor groot besluite en nuwe programhttps://rak2.spens.co.za/radio/2015-onderhoude/ruda-landman-2015-07-02.mp3 Kim Cloete en Ruda Landman is die aanbieders van die nuwe televisieprogram ‘VeranderDinge’ wat eersdaags te sien is. Foto: Verskaf. Haar naam is amper sinoniem met Carte Blanche en vir 19 jaar lank was kykers gewoond daaraan om haar Sondagaande op televisie te sien. Nou is Ruda Landman weer Sondagaande terug op die kassie met ŉ splinternuwe program, VeranderDinge. In dié program gesels Ruda en haar mede-aanbieder, Kim Cloete, met mense oor draaipunte in hul lewe wat ŉ groot verandering meegebring het. Die program dek ŉ verskeidenheid onderwerpe en daar word selfs met ŉ paar bekendes gesels oor die groot draaipunte in hulle lewens. Maroela Media het met Ruda gesels oor haar groot besluit om ná 19 jaar die program Carte Blanche te verlaat, wat kykers van die nuwe program kan verwag en sy gee selfs raad vir mense wat deur ŉ groot verandering in hulle lewe gaan. VeranderDinge begin op 19 Julie om 18:00 op kykNET (kanaal 144 op DStv).